Tachyporini

Tachyporini er en gruppe (stamme) av biller som hører til familien kortvinger (Staphylinidae). De er små til middelsstore, som oftest glatte og blanke biller som kan kjennes på et stort og bredt brystskjold (pronotum) og et forholdsvis lite, rundt hode.


== Utseende ==
Små til middelsstore (2 – 12 mm), vanligvis glatte og blanke biller. Kroppen er lett flattrykt. Mange arter er ganske fargerike i rødt, gult og svart, andre er rødgule, brune eller svarte. Hodet er temmelig lite og avrundet, antennene er lange og oftest tykkere mot spissen. Palpene er ofte forholdsvis lange, den store slekten Mycetoporus kjennes på at palpenes ytterste ledd er kort og nålefint. Brystskjoldet (pronotum) er stort og hvelvet, vanligvis blankt, ofte med punktgroper der det kan sitte en børste. Dekkvingene er av varierende lengde, parallellsidige, glatte eller fint punkterte og hårete, gjerne glinsende. Dekkvingene har ofte enkeltstående lange børster enten på sidene eller oppe på ryggen. Bakkroppen er vanligvis langstrakt, tett punktert og fint hårete. I alle fall de bakerste bakkroppsleddene har lange, utstående børster ved bakhjørnene. Beina er forholdsvis korte og som oftest gul- eller rødaktige på farge.


== Levevis ==
Mange av artene er skogsinsekter som er knyttet til sopp, både hattsopper og poresopper (kjuker). Både de voksne billene og larvene kryper rundt på og inne i soppen, der de trolig spiser andre insekter, særlig larver av soppmygg og andre tovinger. Siden byttedyrene (og soppen) er mest aktive om høsten er de fleste artene i denne gruppen høstaktive. Mange av artene i den artsrike slekten Tachinus er ofte å finne ved gjødsel, spesielt ferske kuruker. De spiser trolig ikke gjødselen, men lever av andre insekter de finner der. Disse artene er tallrike der det beiter husdyr i sommerhalvåret. Dråpekortvingene flyr godt og treffes ofte flyvende.


== Systematisk oversikt / norske arter ==
Gruppen er nylige blitt omdefinert  ved at noen slekter er flyttet til Vatesini, en annen gruppe slekter er slått sammen med slektene før plassert i Megarthropsini til en ny stamme, Tachinusini.

Ordenen biller, Coleoptera
Underordenen Polyphaga
Overfamilien åtsel- og rovbiller, Staphylinoidea
Familien kortvinger (Staphylinidae) Latreille, 1802
Underfamilien dråpekortvinger, Tachyporinae MacLeay, 1825
Gruppen Tachyporini MacLeay, 1825 Slekter fortsatt plassert i Tachyporini:
Understammen Euconosomatina
Slekten Euconosoma Cameron, 1918 - 4 arter, Sørøst-Asia
Slekten Sepedophilus Gistel, 1856  – ca. 370 arter, sju i Norge
Understammen Tachyporina
Slekten Lamprinodes Luze, 1901 - 3 arter, i Norge:
Lamprinodes saginatus (Gravenhorst, 1806)
Slekten Lamprinus Heer, 1839 - en art, Eruopa
Slekten †Palaeosepedophilus Pasnik & Kubisz, 2002 - én fossil art fra baltisk rav
Slekten Palporus Campbell, 1979 - to arter
Slekten †Procileoporus Yamamoto, 2016 - én fossil art i rav fra Myanmar
Slekten †Protachinus Cai et al., 2013 - én fossil art fra jura-tiden, Australia
Slekten Symmixus Bernhauer, 1915 - to arter, Sørøst-Asia
Slekten Tachyporus Gravenhorst, 1802  – ca. 135 arter, 18 i Norge, vanlige:
Tachyporus chrysomelinus (Linnaeus, 1758)
Tachyporus pulchellus Mannerheim, 1843
Slekter overført til Tachinusini (sammen med slektene før plassert i Megarthropsini)
Slekten Austrotachinus Steel, 1956  - én art, Australia
Slekten Leucotachinus Coiffait & Saíz, 1968 - tre arter
Slekten Nitidotachinus Campbell, 1993 - 16 arter, Asia
Slekten Olophrinus Fauvel, 1895 - 15 arter, Sørøst-Asia
Slekten Pseudotachinus Cameron, 1932 - 5 arter
Slekten Tachinomorphus Kraatz, 1859 - 21 arter, vidt utbredt
Slekten Tachinoplesius Bernhauer, 1936 - 9 arter, Afrika
Slekten Tachinoporus Cameron, 1928 - én art, Borneo
Slekten Tachinoproporus Cameron, 1928 - én art, Borneo
Slekten Tachinus Gravenhorst, 1802  – ca. 275 arter, 14 i Norge, vanlige:
Tachinus signatus
Tachinus laticollis Gravenhorst, 1802
Slekter overført til Vatesini
Slekten Cilea Jacquelin du Val, 1856 - 19 arter, i Norge:
Cilea silphoides (Linnaeus, 1767)
Slekten Cileoporus Campbell, 1994 - to arter, neotropisk
Slekten Coproporus Kraatz, 1857 - ca. 225 arter
Slekten Coprotachinus Cameron, 1933 - 7 arter, Afrika
Slekten Mimocyptus Cameron, 1919 - to arter, Sørøst-Asia
Slekten Termitoplus Silvestri, 1946 - én art


== Referanser ==


== Kilder ==
Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.


== Eksterne lenker ==
(en) Tachyporini – oversikt og omtale av artene i WORMS-databasen 
(no) Tachyporini hos Artsdatabanken 
(sv) Tachyporini hos Dyntaxa 
(en) Tachyporini hos Fossilworks 
(en) Kategori:Tachyporini – bilder, video eller lyd på Wikimedia Commons 
Tachyporini – detaljert informasjon på Wikispecies